Document ID: /roh_data/filtered/fineweb-2-filterrobots_roh.jsonl.gz/62678

Ins avess gugent avert questa stad il Parc Ela Trek. La fasa da scleriment cun ils differents uffizis, survegnir tut las lubientschas e la fin finala er il curt temp da construcziun pussaivel sin in'alp, sajan ils motivs per il retard, uschia Irene Schuler la manadra dal project. Per pudair communitgar tut en ina giada e per avrir l'entir traject cun in event è l'avertura vegnida spustada sin la stad 2023.
Mo a Stugl sa retardescha il project parzial per in ulteriur onn – sin la stad 2024. Il motiv là: ins ha stuì tschertgar ina nova soluziun per la pernottaziun, perquai ch'insatgi è sortì parzialmain dal project.
Il Parc Ela Trek
Dapli che 200 kilometers, 18 etappas, en tut 15'000 meters d’autezza ed in temp da viandar da passa 90 uras – Il Park Ela Trek nizzegia tut las sendas da viandar existentas. Pernottà vegn en pensiuns u tegias existentas. Vitiers vegnan da nov la chamona sin Pass dal Set, l’Alp d’Err e l'agroturissem Stugl e Jenisberg.